Е-винетки вече могат да се закупят и от бензиностанциите на ОМV | ProNews Dobrich
Е-винетки вече могат да се закупят и от бензиностанциите на ОМV
By Pro News Dobrich 09.01.2019 310 No comment
Възможност за закупуване на е-винетка има вече и на касите в бензиностанциите на веригата ОМV, като плащането там може да бъде направено и в брой, съобщават от пресцентъра на Пътната агенция.
От 8 януари 2019 г. е в ход поетапната продажба на е-винетки в колоновете и на Български пощи в цялата страна.
Електронна винетка може да бъде купена на каса и платена в брой в Областните пътни управления, в офисите на Easy Pay, както в центровете на мобилния оператор А1.
Към момента са монтирани общо 34 терминала за самотаксуване за купуване на електронна винетка на територията на 16 гранични контролно-пропускателни пункта, между които по един терминал на ГКПП “Дуранкулак” и ГКПП “Кардам”. Останалите са: ГКПП “Капитан Андреево” – 7, ГКПП “Калотина” – 4, ГКПП “Дунав мост 1 – Русе” – 4, ГКПП “Кулата” – 3, ГКПП “Гюешево” – 3, ГКПП “Капитан Петко войвода” – 2, ГКПП “Златарево” – 2, ГКПП “Брегово” – 1, ГКПП “Връшка чука” – 1, , ГКПП “Лесово” – 1, ГКПП “Маказа” – 1, ГКПП “Малко Търново” – 1, ГКПП “Олтоманци” -1, ГКПП “Станке Лисичково” – 1.
“В рамките на днешния ден, предстои да бъдат монтирани още 3 терминала за самотаксуване на ГКПП “Илинден” и на ГКПП “Дунав мост 2 –Видин”. До края на седмицата ще бъдат инсталирани апарати на ГКПП “Стрезимировци”, “Оряхово”, “Свищов”, “Никопол”, “Силистра”, “Ро-Ро Дружба” – Бургас”, уточниха още от АПИ.
На пунктовете “Калотина”, “Кулата”, “Дунав мост” при Русе, както и в близост до ГКПП “Капитан Андреево” (на бензиностанция “Лукойл” на около 1.5 км във вътрешността на страната) работят гишета за купуване на е-винетка на каса. На ГКПП “Дунав мост2” при Видин също е разкрито гише, където водачите ще могат да плащат в брой за е-винетка -от 10 януари 2019 г.
Условна присъда и парична санкция за отглеждал марихуана в Каварна
Почина педагогът и преводач Бистра Велчева Санджакянова